marsh-mellow/hindi_wikipedia huggingface dataset:
आनंद आश्रम 1977 में बनी फिल्म है, जो हिन्दी और बंगाली दोनों में बनी। यह शक्ति सामंत द्वारा लिखित और निर्देशित है। इस फिल्म की कहानी निर्देशक और उपन्यासकार, सैलाजानंद मुखोपाध्याय की एक कहानी पर आधारित है। इसमें अशोक कुमार, उत्तम कुमार और शर्मिला टैगोर ने मुख्य भूमिकाएँ निभाईं। शक्ति सामंत ने अमानुष (1975) के रूप में इससे पहले इन्हीं कलाकारों को लेकर एक और द्विभाषी संस्करण बनाया था। हालांकि इस फिल्म ने बॉक्स ऑफिस पर अच्छा प्रदर्शन नहीं किया।

 संक्षेप 
डॉ. दीपक (उत्तम कुमार) अपने अमीर पिता, ठाकुर के साथ भारत के एक छोटे से शहर में रहता है। जबकि ठाकुर, दीपक की उनके ही समान किसी अमीर परिवार की महिला से शादी देखना चाहते हैं, उसको आशा (शर्मिला टैगोर) नाम की एक गरीब महिला से प्यार हो जाता है। वह उससे शादी करना चाहता है। ठाकुर नाराज हो जाते हैं और दीपक से उनका घर छोड़ने के लिए कहते हैं कि वह कभी वापस नहीं आये। कुछ महीने बाद, ठाकुर का कर्मचारी, गिरधारी (असित सेन) उन्हें बताता है कि उसे नदी के किनारे एक बच्चा मिला है और वह उसे अपनाना चाहता है। प्रारंभ में, ठाकुर बच्चे से कोई मतलब नहीं रखना चाहता है। लेकिन जब वह पहली बार उसे देखता है, तो वह गिरधारी को उसे अपनाने देता है।

वर्षों बाद, युवा हो चुका वो बालक प्रकाश (राकेश रोशन), गिरधारी और ठाकुर की देखरेख में बड़ा हुआ है और डॉक्टर बनने विदेश चला जाता है। जब वह लौटता है, तो वह एक रासायनिक कंपनी के साथ काम करने का फैसला करता है। उसका किरन (मौसमी चटर्जी) नामक खूबसूरत महिला, उसके पिता और डॉक्टर नामक से मिलना होता है। प्रकाश इस डॉक्टर से हैरान रह जाता है, जो उसे बहुत अच्छी तरह से जानता है। वह चाहता है कि वह केमिकल कंपनी में अपनी नौकरी छोड़ दे, और जहाँ वे रहते हैं, उस छोटे शहर में डॉक्टरी शुरू करें। प्रकाश को यह नहीं पता कि यह डॉक्टर कोई और नहीं बल्कि उसके पिता दीपक हैं। दोनों को ये भी नहीं पता कि ठाकुर क्या कदम उठाएगा जब उसे पता चलेगा कि प्रकाश कोई और नहीं बल्कि उसका पोता है।

 मुख्य कलाकार 
 अशोक कुमार  प्रताप नारायण रॉय चौधरी 
 उत्तम कुमार  डॉ. दीपक 
 शर्मिला टैगोर  आशा 
 राकेश रोशन  डॉ. प्रकाश 
 मौसमी चटर्जी  किरन 
 उत्पल दत्त  रसिकलाल 
 अनीता गुहा  चन्द्रमुखी 
 असित सेन  गिरधारी 
 प्रेमा नारायण  कमली 
 सी एस दुबे  मुखिया

 संगीत 

सन्दर्भ

 बाहरी कड़ियाँ 
 

श्रेणी:1977 में बनी हिन्दी फ़िल्म
आनंद एल॰ राय (जन्म 28 जून 1971)  एक भारतीय हिंदी फिल्म निर्देशक और निर्माता हैं, जिन्हें रोमांटिक-कॉमेडी फिल्मों के लिए जाना जाता है, वह तनु वेड्स मनु (2011), रांझणा (2013), तनु वेड्स मनु: रिटर्न्स (2015) और जीरो (2018) जैसी फिल्मों के लिए जाने जाते है।

 संदर्भ 

 बाहरी कड़ियाँ 

 
श्रेणी:हिन्दी निर्देशक
श्रेणी:जीवित लोग
श्रेणी:1971 में जन्मे लोग
श्रेणी:दिल्ली के लोग
आनंद कुमार एक भारतीय समाज वैज्ञानिक, राजनीति विश्लेषक और राजनीतिज्ञ हैं। आनंद कुमार आम आदमी पार्टी के संस्थापक सदस्य हैं। आनंद कुमार दिल्ली स्थित जवाहरलाल नेहरू विश्वविद्यालय के सेवानिवृत्त प्रोफेसर हैं। इन्होंने जवाहरलाल नेहरू विश्वविद्यालय में लंबे समय तक समाजशास्त्र का अध्ययन और अध्यापन किया है।

अकादमिक जीवन
आनंद कुमार ने काशी हिंदू विश्वविद्यालय से 1972 में समाजशास्त्र में स्नातकोत्तर उत्तीर्ण किया। 1975 में जवाहरलाल नेहरू विश्वविद्यालय से समाजशास्त्र में ही एम. फिल. उपाधि अर्जित करने के पश्चात इन्होंने 1986 में शिकागो विश्वविद्यालय से पीएच. डी. की उपाधि अर्जित की। आनंद कुमार काशी हिंदू विश्वविद्यालय में 1979 से लेकर 1989 तक समाजशास्त्र के व्याख्याता रहे। 1990 से 1998 तक जवाहरलाल नेहरू विश्वविद्यालय में असोसिएट प्रोफेसर के पद पर अध्यापन के पश्चात 1998 से सेवानिवृत्ति तक प्रोफेसर के पद पर कार्यरत रहे। वे टफ्ट्स विश्वविद्यालय में फुलब्राइट विजिटिंग स्कॉलर के तौर पर जनवरी 2013 से मई 2013 तक कार्यरत रहे।

राजनीतिक जीवन
प्रो. आनंद कुमार पिछले लगभग चार दशकों से राजनीतिक रूप से सक्रिय हैं। उनके राजनीतिक जीवन को निम्न भागों में बांटा जा सकता है-
छात्र राजनीति
आनंद कुमार अपने विद्यार्थी जीवन में छात्र राजनीति में सक्रिय रहे। वे एक बार बनारस हिंदू विश्वविद्यालय छात्र संघ के अध्यक्ष रहे और बाद में प्रकाश करात को हराकर जवाहरलाल नेहरू विश्वविद्यालय छात्र संघ के अध्यक्ष बने। 
अध्यापक राजनीति
जवाहरलाल नेहरू विश्वविद्यालय में समाजशास्त्र के अध्यापक के तौर पर काम करते हुए प्रो. आनंद कुमार दो बार शिक्षक संघ के अध्यक्ष रहे और कई बार महासचिव रहे। इसके अलावा वे केन्द्रीय विश्वविद्यालयों के शिक्षक संघ के भी अध्यक्ष रहे हैं।
अन्ना आंदोलन और आम आदमी पार्टी
प्रो. आनंद कुमार आम आदमी पार्टी के संस्थापक सदस्य हैं। 2014 के आम चुनावों में इन्होंने उत्तर पूर्वी दिल्ली संसदीय क्षेत्र से आम आदमी पार्टी के प्रत्याशी के तौर पर चुनाव लड़ा और भाजपा प्रत्याशी मनोज तिवारी से पराजित हुए।  दिल्ली विधानसभा चुनाव 2015 के बाद आम आदमी पार्टी में उभरे आंतरिक मतभेदों के क्रम में 28 मार्च 2015 को हुई पार्टी की राष्ट्रीय परिषद की बैठक में प्रशांत भूषण और योगेन्द्र यादव के साथ प्रो. आनंद कुमार को राष्ट्रीय कार्यकारिणी से बहिष्कृत कर दिया गया.
स्वराज संवाद व स्वराज अभियान
आम आदमी पार्टी के सभी प्रमुख पदों से बहिष्कृत और पार्टी की कार्यशैली से असंतुष्ट नेताओं और कार्यकर्ताओं द्वारा 14 अप्रैल 2015 को गुड़गांव में स्वराज संवाद का आयोजन किया गया। इसमें यह फैसला किया गया कि हम आम आदमी पार्टी को 'न तोड़ेगे और न छोड़ेंगे, सुधरेंगे और सुधारेंगे'। देशभर में स्वराज अभियान पर निकलने की योजना बनाई गई और प्रो. आनंद कुमार को स्वराज अभियान का संयोजक बनाया गया।

सन्दर्भ

ग्रंथानुक्रमणिका
 
 
 
 
 

श्रेणी:जीवित लोग
श्रेणी:आम आदमी पार्टी के राजनीतिज्ञ
श्रेणी:समाजशास्त्री
श्रेणी:1950 में जन्मे लोग
डॉ आनंद कुमार गोंड एक भारतीय राजनीतिज्ञ हैं और वर्तमान में बहराइच लोक सभा निर्वाचन क्षेत्र से लोकसभा के सांसद के रूप में कार्यरत हैं। वह भारतीय जनता पार्टी के सदस्य हैं। 

राजनीतिक कैरियर
अगले 2024 के भारतीय आम चुनाव में; भारतीय जनता पार्टी के आनंद कुमार गोंड ने समाजवादी पार्टी के उम्मीदवार रमेश चंद्र गौतम को 64227 वोटों के अंतर से हराया। 
संदर्भ
आनंद कृष्ण  को साहित्य एवं शिक्षा के क्षेत्र में सन १९६१ में पद्म भूषण से सम्मानित किया गया था। ये उत्तर प्रदेश से हैं। 

श्रेणी:१९६१ पद्म भूषण
आनंद खेमानी  सिन्धी भाषा के विख्यात साहित्यकार हैं। इनके द्वारा रचित एक कहानीसंग्रह रिश्तन जी सियासत  के लिये उन्हें सन् 2009 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत सिन्धी भाषा के साहित्यकार
आनंद गोराडिया(जन्म 23 नवम्बर1975) (अंग्रेजी:  ) एक भारतीय अभिनेता है। इन्होंने कई धारावाहिकों में अभिनय किया हैं तथा इन्होंने भारत का वीर पुत्र  महाराणा प्रताप में बूंदी के शासक "राव सुरतन सिंह" का किरदार निभाया था। टाइम्स ऑफ इंडिया आनंद गोराडिया को भारत का वीर पुत्र - महाराणा प्रताप में राव सुर्तन सिंह का निभायेंगेइन.कॉम  आनंद गोराडिया की जीवनी

उन्होंने अभिनय विशेषज्ञ के रूप में पराग विजय दत्त ड्रामा अकादमी, मुंबई से अपनी कॉलेज की डिग्री प्राप्त की। उनका पहला अभिनय डेब्यू ज़ी टीवी के शो कमांडो में हुआ था।

 टेलीविजन 

 श्रीमान श्रीमती (एक एपिसोड)
 आहट (1996-97) (छह एपिसोड)
 गुदगुदी (1998) (एक एपिसोड)
 जमाई राजा (1999)
 भाभी (2003) तनकेश के रूप में
 कयामत (2003-2004) यशवन्त (बाबू) के रूप में
 मणिबेन.कॉम (2009-2010) ऋषि के रूप में
 ना आना इस देस लाडो (2011) में गजेंदर सांगवान की भूमिका
 हसरतें (1996) बिट्टू खन्ना के रूप में
 मायके से बंधी डोर (2011) प्रभु के रूप में
 जयंत के रूप में फियर फाइल्स (2013) 
 चक्रवर्ती अशोक सम्राट (2015) अग्निबाहु के रूप में
 अदालत - एडवोकेट इंदर मोहन जयसवालयश मोहन जयसवाल
 भारत का वीर पुत्र - महाराणा प्रताप (2013-2014) राव सुरतान सिंह के रूप में
 देवों के देव... महादेव
 भंवर (2015)
 सीआईडी (2016) (एक एपिसोड के लिए)
 ये मोह मोह के धागे (2017)
 तेनाली राम घुंघरू के रूप में(2017)
 शक्ति - अस्तित्व के एहसास की (2017-2019) महारानी के रूप में
 विघ्नहर्ता गणेश (2017-2021) नारद मुनि के रूप में
 दास्तान-ए-मोहब्बत सलीम अनारकली (2018-2019) खानम ख्वाजरिया के रूप में
 लाला हर दयाल के रूप में स्वराज (2023)

बाहरी कड़ियाँ
 

 सन्दर्भ 

श्रेणी:भारतीय अभिनेता
श्रेणी:1975 में जन्मे लोग
श्रेणी:जीवित लोग
आनन्द चन्द्र बरुआ  (19071983) असमिया भाषा के लेखक, कवि, नाटककार, पत्रकार और अभिनेता थे। इनके द्वारा रचित एक कवितासंग्रह बकुल बनर कविता  के लिये उन्हें सन् 1977 में साहित्य अकादमी पुरस्कार से सम्मानित किया गया। उन्हें पद्मश्री से भी सम्मानित किया गया था।

 साहित्य सेवा 
 प्रकाशित काव्य 
 पराग
 पुष्पक
 रञ्जन
 रश्मि
 सेइ निमाती पुय़ारे परा
 बकुल बनर कबिता
 पापरिर परिमल

 अनूदित पुस्तकें 
 हाफिजर सुर
 कुमार सम्भब
 मेघदुत पूर्बमेघ
 सोभियेट कबिता
 एशिया ज्योति

 नाटक 
 बिजया
 बिसर्जन
 कमता
 कुयरी
 नल-दमयन्ती
 नीलाञ्जन

उनके अप्रकाशित ग्रन्थ हैं-पञ्चमी, तेजीमला, बणिक बन्धु, मृगमाया, बाणीपथ, असमीया साहित्य इत्यादि ।

 सन्दर्भ 

श्रेणी:साहित्य अकादमी द्वारा पुरस्कृत असमिया भाषा के साहित्यकार
आनंद नगर ( ) भारत के असम राज्य के धुबरी ज़िले में स्थित एक शहर है। राष्ट्रीय राजमार्ग १७ यहाँ से गुज़रता है।"   :     ,"   , 2012,  9781743212202"       ,"  , , 2012,  9781409362074

 इन्हें भी देखें 
 धुबरी ज़िला

 सन्दर्भ 

श्रेणी:धुबरी ज़िला
श्रेणी:असम के नगर
श्रेणी:धुबरी ज़िले के नगर
आनंद नारायण मुल्ला (19011997) भारत से उर्दू के एक शायर, कवि, दार्शनिक और राजनीतिज्ञ थे।    :...?8174888659  उनके पिता जगत नारायण मुल्ला एक प्रमुख वकील और सरकारी अभियोजक थे। वे भी स्वयं एक प्रमुख वकील थे और 1954 से 1961 तक इलाहाबाद उच्च न्यायालय के लखनऊ बेंच में न्यायाधीश के पद पर कार्यरत रहे।    .797 :...?8172017987 वे लखनऊ लोक सभा निर्वाचन क्षेत्र से निर्दलीय उम्मीदवार के रूप में चौथी लोक सभा (1967-1970) के लिए निर्वाचित हुए थे। बाद में उन्हें भारतीय राष्ट्रीय कांग्रेस के उम्मीदवार के रूप में राज्यसभा (1972-1978) के सदस्य के रूप में निर्वाचित किए गए थे। 
 सन्दर्भ 

श्रेणी:उर्दू शायर
श्रेणी:भारतीय शायर
श्रेणी:राजनीतिज्ञ
श्रेणी:राज्यसभा सदस्य
श्रेणी:चौथी लोक सभा के सदस्य
श्रेणी:1901 में जन्मे लोग
आनंद पर्वत दिल्ली का एक प्राचीन संस्कृति का क्षेत्र है, पहले जिसका नाम काला पहाड़ था। यहां की ज़मीन में अभ्रक की मात्रा बहुत अधिक है।  किसी ज़माने में यह दिल्ली का बहुश्रुत स्थल था।  यह इण्डिया गेट के भूमि तल से 165 फुट ऊँचा पहाड़ है जहाँ ऊपर बनें घरों की छतों से आज भी पूरी दिल्ली का 360 डिग्री का विहंगम दिग्भ्रमणात्मक दृश्य रमणीय है।यह सर्वत्र कीकर और जांड नामक झाड़ीनुमा कटीले पेड़ों से अटा पड़ा है। यहाँ पुरानी अकादमिक संस्कृति रही है। ऊपर पुराने विद्यालय स्वातन्त्रय पूर्व अंग्रेजी राज से आज भी ज्यों के त्यों हैं। अब भी वहां अनेक स्वतंत्र भारत से पूर्व के परिवार के लोग रहते हैं जो अधिकांश अध्यापकों के वंशज हैं। यहाँ दशकों से सैन्य छावनी स्थित है जो 600 एकड़ से अधिक पर्वतीय हरित क्षेत्र का संरक्षण करती आई है। यहां के पुराने हरित भागों में बीसवीं शती के 90 के दशक तक भी जंगली नील गाय, चितरीदार हिरन, जंगली सूअर, लौमड़ियां, जंगली कुत्ते, मोर, तोते,बत्तख,जलेबिया साँप, नेवले, भूमिगत दीमक की बांबियां, सफेद उल्लू, बड़ी नस्ल के चमगादड़, गिद्ध, की भरमार रही है। कुल मिलाकर आनंदकर जलवायु का निकर होने से सरकार ने इसका नामकरण आनंद पर्बत ही कर दिया। 

आज तुलनात्मक रूप से इस क्षेत्र की स्थिति शोचनीय है। सालों से वोट बैंक की राजनीति से ग्रस्त यह क्षेत्र दिल्ली की सघनतम आबादी वाले क्षेत्रों में से एक है। विकास की झूठी राजनीति के बोझ के तले लोकतंत्र दम तोड़ रहा है। सरकारें तीन तीन बार आकर चली जाती हैं पर विकास के नाम पर न पानी न बिजली और न सड़कें। स्थिति ऐसी है कि वहां के स्थानीय लोग ही सड़कें और नालियों की मरम्मत में लगे रहते हैं। यहाँ ऊपरी आंनद पर्बत के आज़ादी से पूर्व के पुराने परिवार पेयजल तो क्या सामान्य जल के लिए भी मोहताज हो गये हैं। तीन दशकों से यह स्थिति अधिक बिगड़ी है। सरकारी षड्यंत्रकारी राजनीतिमूलक नितियों के कारण आज भी सम्पन्न परिवारों को भी पेयजल टैंकरों से पहुंचाया जाता है न कि पाइपलाईनों की निश्चित व्यवस्था द्वारा। सरकार ने भी यहां के सुन्दर खाली पहाड़ों को उपेक्षित कर जुगाड़ू योजनाओं का कार्यान्वयन दिखाकर यहां इसे और सघन करने में कोई कसर न छोड़ते हुए यहां कठपुतली कालोनी बसा दी और 2015 से यहां लूटममार, चोरी, हत्याएं भी होने लगी हैं। उपेक्षित विकास और वोट बैंक ने यहां 8-8 दशकों पुराने गैर रजिस्ट्री के मकानों की भरमार कर दी है। न जाने कब घरों का विनिमयन होगा और इस क्षेत्र का भाग्योदय होगा। बस ईश्वर ही संरक्षक है।

शुभं भूयात्।

श्रेणी:दिल्ली के मौहल्ले
200छत्तीसगढ़ राज्य के संरक्षित स्मारक  आनंद प्रभु कुटी विहार छत्तीसगढ़ राज्य के महासमुंद जिले में सिरपुर नगर में स्थित है। यह स्मारक छत्तीसगढ़ राज्य द्वारा संरक्षित है।
आनंद बाजार पत्रिका का मुखपृष्ठ
आनंद बाजार पत्रिका बांग्ला भाषा का समाचार पत्र है जिसका प्रकाशन कोलकाता, नई दिल्ली एवं मुम्बई से एक साथ होता है। इसकी प्रतिदिन १२,७७,००० प्रतियाँ छपती हैं जो इसे भारत की क्षेत्रीय भाषाओं के समाचार पत्रों में सबसे बड़ा बनाती हैं।

 आनंद बाज़ार पत्रिका200
इसी नाम से अंग्रेज़ी समाचार पत्र भी है।

: 

श्रेणी:बांग्ला भाषा के समाचार पत्र
श्रेणी:अंग्रेजी भाषा के समाचार पत्र
आनंद भास्कर रापोलू भारत के वरिष्ठ सदन राज्यसभा के सदस्य हैं। 

सन्दर्भ

श्रेणी:राज्यसभा सदस्य
श्रेणी:जीवित लोग
श्रेणी:1964 में जन्मे लोग
आनंद मल्लिगावड को "भारत के लेकमैन" के रूप में भी जाना जाता है। वे बेंगलुरु के एक भारतीय जल संरक्षणवादी हैं।  उन्हें उनके 23 बिगड़ती झीलों के पुनरुद्धार के लिए जाना जाता है, जिनमें उनका महत्वपूर्ण योगदान है।

 प्रारंभिक जीवन 
मल्लिगावद का जन्म 1981 में कर्नाटक के कोप्पल जिले में हुआ था। उनका झील संरक्षण क्षेत्र में महत्वपूर्ण काम 2017 में शुरू हुआ, जब उन्होंने बी. मुथुरमन के साथ संसेरा फाउंडेशन के साथ काम करना शुरू किया, ताकि अनेकल के पास क्यालसानाहल्ली झील की पुनर्स्थापना परियोजना को आरंभ किया जा सके।

2019 में, उन्होंने मल्लीगावाद फाउंडेशन की स्थापना की और संरक्षण के लिए खुद को समर्पित करने के लिए अपना इंजीनियरिंग पेशा छोड़ दिया।   उन्हें रोटरी फाउंडेशन द्वारा सामुदायिक सेवा पुरस्कार से सम्मानित किया गया। 

 संदर्भ 
श्रेणी:कन्नड़ लोग
श्रेणी:जीवित लोग
श्रेणी:1981 में जन्मे लोग
सन्दर्भ सर महेंद्र कम्पनी में फ्राड किया जा रहा है, महेंद्र कम्पनी, महेंद्र फाइनेंस कंपनी, महेंद्र बोरोकरस इंश्योरेंस कंपनी पुरानी गाड़ी को नया बेच रहे हैं  

श्रेणी:महिंद्रा समूह
आनंद मोहन कॉलेज:.. उत्तरी कोलकाता में एक स्नातक कॉलेज है। इसकी शुरुआत 1961 में सिटी कॉलेज की शाम की शाखा के रूप में हुई जबकि राममोहन कॉलेज ने सुबह की शाखा के रूप में काम करना शुरू किया। सिटी कॉलेज की स्थापना देशभक्त ब्रह्मो नेता आनंद मोहन बोस ने की थी । कॉलेज 1021, राजा राममोहन रॉय सरानी, कोलकाता -700 009 में स्थित है। यह ब्रह्म समाज शिक्षण समाज द्वारा प्रशासित सिटी ग्रुप कॉलेजों में से एक था , जो एक पंजीकृत समाज है। 2017 से, यह एक अनुदान-सहायता कॉलेज बन गया जो अब ब्रह्म समाज द्वारा प्रशासित नहीं है।

कॉलेज के बारे में
कॉलेज को 2016 में  द्वारा  स्तर पर मान्यता दी गई थी।

यह मानविकी (बंगाली, अंग्रेजी, हिंदी (वैकल्पिक पाठ्यक्रम), इतिहास, दर्शन और संस्कृत), सामाजिक विज्ञान (अर्थशास्त्र और राजनीति विज्ञान), भौतिक विज्ञान (रसायन विज्ञान, भूगोल और पर्यावरण अध्ययन (वैकल्पिक पाठ्यक्रम), और भौतिकी में स्नातक पाठ्यक्रम प्रदान करता है। ), जैविक विज्ञान (वनस्पति विज्ञान, शरीर विज्ञान और प्राणीशास्त्र), गणित, कंप्यूटर विज्ञान और वाणिज्य।

 सन्दर्भ
आनंद मोहन ज़ुत्शी : (जन्म 7 जुलाई 1926 - मृत्यु 12 जून 2020) गुल्ज़ार देह्लवी के नाम से मशहूर पंडित आनंद मोहन ज़ुत्शी, उर्दु साहिती जगत के ऐक प्रमुख शायर थे।

साहित्य और शायरी
इन की रचना "कुलियात-ए-गुल्ज़ार" मार्च 2011 में प्रकाशित हुई। इस के आविष्कार के संदर्भ में भारत के उप राश्ट्रपती श्री हामिद अन्सारी भी उपस्थित थे। 

रचनायें
 कुलियात-ए-गुल्ज़ार 

 पुरस्कार
 भारत सर्कार की तरफ से "पद्मश्री" पुरस्कार।
  2009 में मीर तक़ी मीर पुरस्कार। :..5376-

 सन्दर्भ 

बाहरी कड़ियाँ
 रीख्ता डाट कोम पर गुल्ज़ार देहल्वी 

श्रेणी:उर्दू शायर
श्रेणी:दिल्ली के लोग
श्रेणी:कश्मीरी लोग
श्रेणी:1926 में जन्मे लोग
श्रेणी:२०२० में निधन
आनंद मोहन शिवहर से पूर्व लोकसभा सांसद है, उनकी पत्नी लवली आनंद भी पूर्व सांसद है। आनंद मोहन एक महान स्वतंत्रता सेनानी रामबहादुर सिंह के परिवार से है। इनके परिवार के कई लोगो ने आजादी के लड़ाई में भाग लिया। उन्होंने आपातकाल के दौरान जे.पी. आन्दोलन में भी बढ़ चढ़ कर हिस्सा लिया। आपातकाल में उन्हें इसकी कीमत चुकानी पड़ी। उन्हे दो वर्ष तक जेल में रहना पड़ा। मैथिली को अष्टम अनुसूचि में शामिल करने के पीछे उनकी कड़ी मेहनत रंग लाई। 
भगत सिंह और नेल्सन मंडेला आनंद मोहन के आदर्श हैं। कोसी की मिट्टी पर पैदा लिए आनंद मोहन क्रांति के अग्रदूत और संघर्ष के पर्याय हैं। सत्ता के मुखर विरोध के कारण उन्होंने अपनी जवानी का अधिकांश हिस्सा जेल में बिताया है।

 राजनीतिक जीवन 
आनंद मोहन सिंह अपने प्रारम्भिक जीवन काल में चंद्रशेखर सिंह से बहुत अधिक प्रभावित रहे। स्वतंत्रता सेनानी और प्रखर समाज वादी नेता परमेश्वर कुंवर उनके राजनीतिक गुरु थे। आंनद मोहन सिंह ने 1980 में क्रांतिकारी समाजवादी सेना का गठन किया लेकिन लोकसभा चुनाव हार गये। आनंद मोहन 1990 में बिहार विधानसभा चुनाव में जनता दल से विजयी हुए। आनंद मोहन ने 1993 में बिहार पीपुल्स पार्टी की स्थापना की। उनकी पत्नी लवली आनंद ने 1994 में वैशाली लोकसभा सीट के उपचुनाव में जीती। 1995 में युवा आनंद मोहन में भावी मुख्यमंत्री देख रहा था। 1995 में उनकी बिहार पीपुल्स पार्टी ने नीतीश कुमार की समता पार्टी से बेहतर प्रदर्शन किया था। आनंद मोहन 1996,1998 में दो बार शिवहर से सांसद रहे। आंनद मोहन बिहार पीपुल्स पार्टी के नेता थे अब यह पार्टी अस्तिव में नहीं है। अपने राजनीतिक कैरियर में भूल आनंद मोहन ने स्वयं की,1998 में लालू यादव से समझौता कर के। आनंद मोहन बिहार के गोपालगंज में डीएम जी कृष्णैया की हत्या के मामले में उम्रकैद की सजा काट रहे हैं।.
 कवि के रूप में आनंद मोहन 
पूर्व विदेश मंत्री जसवंत सिंह ने आनंद मोहन के कविता संग्रह 'कैद में आजाद कलम' का दिल्ली के कॉन्स्टीट्यूशनल क्लब में लोकार्पण किया। यह कार्यक्रम फ्रेंड्स ऑफ आनंद मोहन की ओर से आयोजित किया गया था। कविता संग्रह राजकमल प्रकाशन में छपकर तैयार है। कविता संग्रह की कविताएं जेल में लिखी गई हैं। 1974 के आंदोलन के समय वे क्रांतिदूत अखवार के संपादक थे। कोसी इलाके का यह चर्चित अखवार था। बिहार का तीसरा जलियावाला बाग कांड के नाम से उनकी एक स्टोरी काफी चर्चित हुई थी। सहरसा जेल में रहकर आनंद मोहन आज गांधी और बौद्ध दर्शन का व्यापक अध्ययन कर चार खंडों में अपनी जेल डायरी को सहेजने में भी लगे हुए हैं। वे अपनी आत्मकथा बचपन से पचपन तक भी लिख रहे हैं।
उनकी कुछ प्रकाशित रचनाएं हैं: 
 कैद में आजाद कलम 
 काल कोठरी से (प्रकाशनाधीन)
 कहानी संग्रह तेरी मेरी कहानी (प्रकाशनाधीन)

 अन्ना को फ्रेंड्स ऑफ आनंद मोहन का समर्थन 
कोसी क्षेत्र के कद्दावर और बिहार की राजनीति में ख़ासा दखल और दमखम रखने वाले पूर्व सांसद आनंद मोहन के समर्थक ना केवल अन्ना के समर्थन में रोड पर उतरे बल्कि मशाल जुलूस निकालकर अन्ना को मंजिल तक पहुंचाने का संकल्प भी लिया। अन्ना की जय हो की नारों से सहरसा का परिद्रिषा बदल सा चूका है। फ्रेंड्स ऑफ आनंद मोहन के बैनर तले सहरसा के गंगजला स्थित आनंद मोहन के आवास से सैंकड़ों की तायदाद में निकला आनंद मोहन के समर्थकों का काफिला शहर के तमाम मुख्य मार्गों से होता हुआ कुंवर सिंह चौक पहुंचा जहां इनलोगों ने कुंवर सिंह की प्रतिमा के सामने केंडल जलाकर अन्ना को मंजिल तक पहुंचाने का संकल्प लिया। आनंद मोहन की पहल पर सहरसा जेल में भी अन्ना के समर्थन में जेल के सारे स्टाफ अनशन पर बैठे थे। इसमें जेलर से लेकर कैदी तक और चपरासी से लेकर सिपाही तक शामिल थे।

 सन्दर्भ 
1.
2.में लिखी किताब
3.
4.  

श्रेणी:बिहार
आनंद रतन यादव  मराठी भाषा के विख्यात साहित्यकार हैं। इनके द्वारा रचित एक उपन्यास झोंबी  के लिये उन्हें सन् 1990 में साहित्य अकादमी पुरस्कार से सम्मानित किया गया। जूझ इनका बहुचर्चित आत्मकथात्मक उपन्यास है।(मूलतः मराठी)।

 सन्दर्भ 

श्रेणी:साहित्य अकादमी द्वारा पुरस्कृत मराठी भाषा के साहित्यकार
आनंद राय हिन्दी फ़िल्मों के एक निर्देशक हैं। 
 व्यक्तिगत जीवन 
 प्रमुख फिल्में
 बतौर निर्देशक 
 वर्ष  फ़िल्म  टिप्पणी2011  तनु वेड्स मनु  
 नामांकन और पुरस्कार 
 सन्दर्भ 
 बाहरी कड़ियाँ 

श्रेणी:बॉलीवुड
श्रेणी:निर्देशक
श्रेणी:हिन्दी निर्देशक
आनंद राव (जन्म 9 मई 2000) एक भारतीय क्रिकेटर हैं। उन्होंने अपने ट्वेंटी 20 की शुरुआत 10 जनवरी 2021 को, छत्तीसगढ़ के लिए, 202021 सैयद मुश्ताक अली ट्रॉफी में की।

 सन्दर्भ 

श्रेणी:2000 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
आनंद विहार आरआरटीएस स्टेशन पूर्वी दिल्ली, भारत में स्थित एक भूमिगत हाई-स्पीड रेल स्टेशन है। यह रैपिडएक्स क्षेत्रीय हाई-स्पीड रेल नेटवर्क के दिल्ली-मेरठ क्षेत्रीय रैपिड ट्रांजिट सिस्टम पर एकमात्र भूमिगत स्टेशन है। इस स्टेशन पर ट्रेनें वर्तमान में 180 किमीघंटा तक की गति से चलती हैं, जो कॉरिडोर के साथ तेज़ पारगमन प्रदान करती हैं।

इतिहास
राष्ट्रीय राजधानी क्षेत्र परिवहन निगम ने 11 नवंबर, 2019 को आनंद विहार आरआरटीएस स्टेशन के निर्माण के लिए निविदाएँ आमंत्रित कीं, साथ ही 82.15 किलोमीटर लंबी दिल्ली-मेरठ क्षेत्रीय रैपिड ट्रांजिट सिस्टम लाइन पर न्यू अशोक नगर में रैंप से साहिबाबाद स्थित रैंप तक 5.6 किलोमीटर लंबे हिस्से का निर्माण किया जाएगा। शंघाई टनल इंजीनियरिंग कंपनी लिमिटेड (एसटीईसी) निर्माण कार्य के लिए सबसे कम बोली लगाने वाली कंपनी के रूप में उभरी और बाद में उसे 9 दिसंबर, 2020 को पैकेज 4 के लिए 1,126.89 करोड़ का ठेका दिया गया, जिसमें न्यू अशोक नगर रैंप से साहिबाबाद रैंप तक का हिस्सा शामिल है। समझौते के तहत कंपनी ने आनंद विहार आरआरटीएस स्टेशन का निर्माण कार्य शुरू कर दिया।

स्टेशन नक्शा
आनंद विहार आरआरटीएस स्टेशन पर दो भूमिगत आइलैंड प्लेटफॉर्म होंगे, जो दिल्ली-मेरठ लाइन पर चलेंगे। यह स्टेशन ज़मीन से 8 मीटर नीचे स्थित है।

संदर्भ

श्रेणी:दिल्ली-मेरठ क्ष.त.प प्रणाली
आनंद शंकर राय  को १९८६ में भारत सरकार ने साहित्य एवं शिक्षा के क्षेत्र में पद्म भूषण से सम्मानित किया था। ये पश्चिम बंगाल राज्य से हैं।

श्रेणी:१९८६ पद्म भूषण
श्री आनंद शर्मा को भारत सरकार की पंद्रहवीं लोकसभा के मंत्रीमंडल
में वाणिज्य एवं उद्योग मंत्रालय में मंत्री बनाया गया है।
 सन्दर्भ 

श्रेणी:1953 में जन्मे लोग
श्रेणी:जीवित लोग
श्रेणी:भारत सरकार के मंत्री
श्रेणी:हिमाचल प्रदेश के राजनेता
श्रेणी:भारतीय राष्ट्रीय कांग्रेस के राजनीतिज्ञ
श्रेणी:हिमाचल प्रदेश के लोग
श्रेणी:राजनीतिज्ञ
आनन्द समाराकून, (1911-1962), श्रीलंका के एक संगीतकार, कवि और शिक्षक थे। समाराकून ने श्रीलंका के राष्ट्रगान श्रीलंका माता की रचना की थी और उन्हें कलात्मक श्रीलंकाई संगीत का पिता माना जाता है। समाराकून श्रीलंका के आधुनिक गीत साहित्य के संस्थापक भी हैं।
 
5 अप्रैल 1962 को समाराकून ने नींद की अधिक गोलियां खाकर आत्महत्या कर ली। कहा जाता है वो उनके द्वारा रचित श्रीलंका के राष्ट्रगान के कुछ शब्दों को उनकी अनुमति के बिना बदले जाने से आहत थे और इसी कारण उन्होनें आत्महत्या जैसा कदम उठाया। आज भी समाराकून द्वारा रचित संगीत श्रीलंका में लोकप्रिय है। 

 सन्दर्भ 

श्रेणी:श्रीलंका के लोग
श्रेणी:1911 में जन्मे लोग
आनंद सिंह (जन्म 17 नवंबर 1986) एक भारतीय प्रथम श्रेणी के क्रिकेटर हैं जो झारखंड के लिए खेलते हैं।

 सन्दर्भ 

श्रेणी:1986 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
श्री आनंद सिन्हा	19.1.2011 से 18.01.2014 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
आनंद-मिलिंद हिन्दी फिल्मों के एक प्रसिद्ध संगीतकार जोड़ी है। प्रतिभाशाली संगीतकार चित्रगुप्त के 
दोनों पुत्र 'आनंद चित्रगुप्त' और 'मिलिंद चित्रगुप्त' अपने शुरूआती दौर में संगीतकार लक्ष्मीकांत प्यारेलाल 
के सहायक रहे। इसके अलावा अपने पिता के सहायक के तौर पर भी उन्होंने कई हिन्दी और भोजपुरी 
फिल्मों में संगीत दिया। उनकी पहली सफल हिन्दी फ़िल्म "क़यामत से क़यामत तक" थी। इस फ़िल्म ने 
सफलता के कई कीर्तिमान स्थापित किए। ये फ़िल्म कलाकार आमिर खान की भी पहली फ़िल्म थी। 
इस फ़िल्म का गीत "पापा कहते हैं बड़ा नाम करेगा" उदित नारायण का गाया हुआ बहुत प्रसिद्ध हुआ। इस फिल्म में संगीत के लिये आनंद मिलिंद को उनका पहला फिल्मफेअर अवॉर्ड भी मिला। उसके बाद उन्होने दिल, बेटा, संगीत, आई मिलन की रात, लव, धनवान जैसी फिल्मो में लोकप्रिय संगीत दिया।

 प्रमुख फ़िल्में 

 आई मिलन की रात १९९१,
 आज़माइश १९९५,
 अधर्म १९९२,
 अनाड़ी १९९३,
 अंजाम १९९४, 
 आर्मी १९९६,
 बागी - ए रेबेल फॉर लव १९९०,
 बेताज बादशाह १९९४,
 बोल राधा बोल १९९२,
 छुपा रुस्तम २००१,
 छोटे सरकार १९९६,
 दीदार १९९२,
 दीवाना मुझ सा नहीं १९९०,
 दिल १९९०,
 दिल आशना है १९९२,
 एक लड़का एक लड़की १९९२,
 गेम १९९३,
 घर जमाई १९९२,
 हीरो नं॰ 1 १९९७,
 होगी प्यार की जीत १९९९,
 इन्साफ १९९७,
 जान १९९६,
 जानी दुश्मन २००२,
 जानवर १९९९,
 लाड़ला १९९४,
 लाल दुपट्टा मलमल का १९८९,
 लोफर १९९६, 
 लुटेरे १९९३,
 प्लेटफॉर्म १९९२,
 क़यामत से क़यामत तक १९८८,
 राजा बाबू १९९४,
 रक्षक १९९६,
 सनम १९९७,
 गोपी किशन १९९४,
 सौतन २००६,
 सुहाग १९९४,
 तीसरा कौन १९९४,
 तुम मेरे हो १९९०,
 वंश १९९२,
 ये तेरा घर ये मेरा घर २००१
 गैर १९९९
 कुली नं॰ 1 १९९५

 सन्दर्भ 

श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
आंनदपाल सिंह (३१ मई १९७५ - २४ जून २०१७) एक गैंगस्टर था। सरकार द्वारा इनके ऊपर १० लाख रुपये का इनाम रखा गया था। आनंदपाल के ऊपर पच्चास से भी ज्यादा हत्याओं व नेताओं के साथ जबरन वसूली का भी आरोप था।

उनकी पुलिस के कथित मुठभेड़ के कारण पूरे राजस्थान में विरोध प्रदर्शन हुए। उनके समुदाय, परिवार और वकीलों ने आरोप लगाया कि वो आत्मसमर्पण करना चाहते था, लेकिन पुलिस ने उसके आत्मसमर्पण के बाद या तो उनकी हत्या कर दी या उन्हें आत्मसमर्पण करने के बजाय एक मुठभेड़ के लिए मजबूर किया, जिसके परिणामस्वरूप सीबीआई जांच की मांग की गई।

 जीवनकाल 
आनंदपाल का जन्म राजस्थान के गाँव सांवराद जिला नागौर में हुआ था। उनके पिता का नाम हुकुम सिंह चौहान और माता का नाम निर्मल कँवर था। वे एक रावणा राजपूत थे।

सन्दर्भ

श्रेणी:राजस्थान के लोग
श्रेणी:राजस्थान में अपराध
श्रेणी:1975 में जन्मे लोग
श्रेणी:२०१७ में निधन
आनंदपुर अतरौली, अलीगढ़, उत्तर प्रदेश स्थित एक गाँव है।

                
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:अलीगढ़ जिला के गाँव